Nr. C 97/12 De Europæiske Fællesskabers Tidende 18. 4. 89 
II 
(Forberedende retsakter) 
KOMMISSIONEN 
Forslag til Rådets forordning (EØF) om en ordning med overgangsstøtte til landbrugernes 
indkomster 
KOM(89) 61 endelig udg. 
(Forelagt af Kommissionen den 9. februar 1989) 
(89/C 97/09) 
RÅDET FOR DE EUROPÆISKE FÆLLESSKABER FiAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 42 og 
43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I forbindelse med den igangværende reform af den fælles 
landbrugspolitik, herunder tilpasningen af de fælles 
markedsordninger, er Fællesskabets landbrugsstrukturpo­
litik blevet udbygget med visse foranstaltninger, der bl.a. 
skal gøre det lettere for landbrugerne at tilpasse sig de 
nye realiteter på landbrugsmarkederne; der er imidlertid 
fare for, at foranstaltningerne vil være utilstrækkelige for 
visse kategorier af familielandbrug; 
det bør derfor i overensstemmelse med konklusionerne 
fra Det Europæiske Råds møde i Bruxelles i februar 
1988 fastsættes, at medlemsstaterne kan yde overgangs-
støtte til landbrugernes indkomster for at lette tilpas­
ningsbestræbelserne for de landbrugsbedrifter, der er 
kommet i klemme, og som ellers på grund af deres 
økonomiske og strukturelle situation ikke ville være i 
stand til at gennemføre tilpasningen; støtten vil samtidig i 
overensstemmelse med det i Traktatens artikel 39, stk. 1, 
litra b), omhandlede mål bidrage til, at landbrugsbefolk­
ningen kan opretholde en rimelig levestandard, således at 
der bevares en ligevægt, som er nødvendig for at sikre en 
fortsat udvikling i landdistrikterne under hensyntagen til 
kravene om beskyttelse af landskabet og miljøet; for at sikre, at overgangsstøtten får den fornødne 
gennemsigtighed, og at de fællesskabsbetingelser, hvis 
sigte er at hindre, at Fællesskabets målsætning trues, 
navnlig i bestræbelserne på at sanere markederne, bør 
indkomststøtten betinges af Kommissionens forudgående 
godkendelse af støtteprogrammer, som udarbejdes af de 
medlemsstater, der agter at anvende sådanne foranstalt­
ninger; for at undgå konkurrenceforvridninger mellem 
landbrugsproducenterne bør disse programmer bl.a. 
skabe og respektere den sammenhæng, der er mellem 
den forudsete støtte og den skade, som tilpasningen af 
markedsbetingelserne medfører; 
endvidere må der tages hensyn til, at bedrifterne af den 
pågældende type ikke er homogent fordelt på Fælles­
skabets område, og at en forholdsmæssig koncentration 
gør sig gældende i medlemsstater, hvor de budgetmæs­
sige ressourcer og dermed mulighederne for overgangs-
støtte er stærkt reducerede i forhold til mulighederne i 
andre medlemsstater; den samhørighed, der betones i 
Den Fælles Akt, kræver navnlig i sidstnævnte tilfælde en 
fællesskabsordning for indkomststøtte til landbrugere, 
der har landbrug som hovederhverv; niveauet for fælles­
skabsstøtten bør gradueres efter behovene og de finan­
sielle muligheder i de forskellige områder i Fællesskabet; 
fællesskabsstøtten finansieres ved hjælp af bevillinger, der 
er opført i et særligt kapitel i Fællesskabernes almindelige 
budget; for at lette forvaltningen og den finansielle 
gennemførelse af ordningen bør det fastsættes, at de 
finansielle gennemførelsesbestemmelser er dem, der 
gælder for EUGFL, Garantisektionen, i henhold til 
Rådets forordning (EØF) nr. 729/70 af 21. april 1970 
om finansiering af den fælles landbrugspolitik ('), senest 
ændret ved forordning (EØF) nr. 3183/87 (2) — 
(*) EFT nr. L 94 af 28. 4. 1970, s. 13. 
O EFT nr. L 304 af 27. 10. 1987, s. 1. 
18. 4. 89 De Europæiske Fællesskabers Tidende Nr. C 97/13 
UDSTEDT FØLGENDE FORORDNING: 
Artikel 1 
1. For at hjælpe familielandbrugene med at overvinde 
indkomstvanskelighederne som følge af de nye markeds-
realiteter i forbindelse med reformen af den fælles land­
brugspolitik indføres der en fællesskabsordning, i 
henhold til hvilken medlemsstaterne kan bemyndiges til 
at yde overgangsstøtte til landbrugernes indkomster, i 
det følgende benævnt »indkomststøtte«. 
Traktatens artikel 92, 93 og 94 finder ikke anvendelse på 
støtte, der ydes i overensstemmelse med denne forord­
ning. 
2. Indkomststøtten kan bl.a. bidrage til: 
a) at sikre rimelige indkomster under en tilpasnings­
proces, som kan berøre landbrugsbedrifternes 
struktur, indretning og drift 
b) at mindske den virkning, som landbrugsbedrifternes 
finansielle forpligtelser har på indkomsterne 
c) at støtte landbrugsindkomsten under landbrugernes 
bestræbelser på at sprede aktiviteterne uden for land­
bruget. 
Indkomststøtten må ikke tilskynde til en øget landbrugs­
produktion eller medføre konkurrenceforvridninger. 
3. Fællesskabet deltager i finansieringen af indkomst­
støtten på de i afsnit II fastsatte betingelser. 
AFSNIT I 
Ordningen med indkomststøtte 
Artikel 2 
Under denne ordning kan der kun gives bemyndigelse til 
at yde indkomststøtte, 
a) som indgår i et program, der er udarbejdet af den 
pågældende medlemsstat i overensstemmelse med 
artikel 3 
b) når støttemodtagerne opfylder de i artikel 4, stk. 1, 
omhandlede betingelser 
c) når beløbet ikke overstiger det i overensstemmelse 
med artikel 5 fastlagte niveau 
d) som ydes under iagttagelse af de i artikel 6 omhand­
lede særlige regler. Artikel 3 
1. Programmet for støtten til landbrugernes indkom­
ster (i det følgende benævnt »PSLI«) udgør den generelle 
ramme, som den pågældende medlemsstat opstiller med 
henblik på at yde indkomststøtte på nationalt eller regio­
nalt plan og/eller for enkelte sektorer. 
2. Hvert PSLI omfatter mindst følgende: 
a) de konkrete mål, der tilstræbes med vedtagelsen af 
PSLI 
b) det geografiske område og i givet fald den eller de 
landbrugssektorer, som PSLI vedrører 
c) en afgrænsning af de potentielle modtagere af 
indkomststøtten under iagttagelse af de i artikel 4 
omhandlede betingelser 
d) de nærmere regler for støttens ydelse under iagtta­
gelse af de i artikel 5 og 6 omhandlede betingelser og 
en begrundelse for den i artikel 5 omhandlede skade, 
som tjener som grundlag for ydelsen af støtten 
e) det maksimale samlede årlige beløb for de forventede 
udgifter som følge af anvendelsen af PSLI med en 
nøjere angivelse af det beløb, der kan omfattes af 
fællesskabsfinansiering i henhold til artikel 8 og 9. 
3. Når det geografiske anvendelsesområde for PSLI 
ikke er det nationale område, afgrænses det efter de 
administrative områder i den pågældende medlemsstat; 
det kan dog begrænses til kun at omfatte en del af ét 
eller flere administrative områder, når landbrugsbedrif­
ternes sociostrukturelle karakteristika stort set er homo­
gene i det pågældende anvendelsesområde. 
Artikel 4 
1. Indkomststøtte kan kun ydes til landbrugere og de 
medlemmer af deres familie, der arbejder på bedriften, 
hvis den samlede familieindkomst på bedriften pr. 
arbejdsenhed ligger under et loft, som den pågældende 
medlemsstat skal fastlægge under hensyntagen til de 
gældende nationale bestemmelser for tilsvarende foran­
staltninger samt til de mål og nærmere regler for ydelse 
af støtte, som er fastlagt i det pågældende PSLI. 
Dette loft kan i intet tilfælde overstige 70 % af det 
nationale BNP eller 90 % af det regionale BNP pr. 
erhvervsaktiv person. 
Ved samlet familieindkomst forstås den indkomst, der er 
opnået af landbrugeren og de medlemmer af hans 
familie, der arbejder på bedriften, inklusive eventuelle 
ressourcer hidrørende fra andet end landbrug. 
Nr. C 97/14 De Europæiske Fællesskabers Tidende 18. 4. 89 
2. Den landbrugsindkomst på bedriften, der skal tages 
i betragtning, fastlægges ved hjælp af regnskabsoplys­
ninger eller af andre objektive kriterier for bedriften, der 
fastsættes efter fremgangsmåden i artikel 13. 
Artikel 5 
1. Indkomststøttens størrelse fastlægges på grundlag 
af den skade, som de potentielle støttemodtagere lider 
som følge af tilpasningen af markederne i forbindelse 
med reformen af den fælles landbrugspolitik og tilpas­
ningen af de fælles markedsordninger; den fastsættes 
efter den pågældende medlemsstats valg skønsmæssigt 
eller individuelt. 
2. Når støtten fastsættes skønsmæssigt for PSLI-
anvendelsesområdet: 
a) foretages der efter nærmere regler, der fastsættes 
efter fremgangsmåden i artikel 13, en samlet bereg­
ning af den i stk. 1 omhandlede skade på grundlag af 
en flerårig referenceperiode for bedrifterne i vedkom­
mende PSLI-område og/eller -sektor, udtrykt i ét 
samlet beløb 
b) må den samlede støtte, der ydes til de enkelte støtte­
modtagere i anvendelsesområdet og/eller -sektoren, 
ikke overstige det under litra a) omhandlede beløb; 
den kan ydes på grundlag af objektive oplysninger 
vedrørende bedriften (ULA, standarddækningsbidrag 
osv.). 
3. Ved individuel fastsættelse af støtten må denne 
højst dække den i stk. 1 omhandlede skade, som den 
pågældende bedrift har lidt. Denne skade beregnes på 
grundlag af en flerårig referenceperiode og efter 
nærmere regler, der fastsættes efter fremgangsmåden i 
artikel 13. 
Artikel 6 
1. De nærmere regler for indkomststøttens ydelse er 
undergivet følgende særlige betingelser: 
a) støtten må ikke ydes i forhold til priserne og/eller 
mængden af den pågældende bedrifts produktion 
b) støtten til en enkelt støttemodtager skal være 
degressiv og må højst ydes i en periode på fem år fra 
den første betaling 
c) medlemsstaterne skal udelukke husholdninger, for 
hvilke landbrugsaktiviteten repræsenterer en 
uvæsentlig del af indkomsten, fra at kunne modtage 
indkomststøtte. 
2. For at undgå konkurrenceforvridninger fastsættes 
støttens maksimumsbeløb pr. arbejdsenhed, der 
udtrykkes som en procentdel af den gennemsnitlige 
regionale eller nationale indkomst efter fremgangsmåden 
i artikel 13. Støtten må i intet tilfælde overstige 2 500 ECU pr. år pr. 
arbejdsenhed for den enkelte bedrift. 
3. Med henblik på virkeliggørelsen af de i artikel 1, 
stk. 2, omhandlede mål 
a) kan de støttebeløb, der ydes til de enkelte støttemod­
tagere, kapitaliseres 
b) kan bedriftens nettolandbrugsindkomst ifølge regn­
skabsoplysninger lægges til grund ved anvendelsen af 
det i artikel 4, stk. 1, omhandlede loft og ved anven­
delsen af artikel 5. 
Gennemførelsesbestemmelserne til dette stykke fastsættes 
efter fremgangsmåden i artikel 13. 
Artikel 7 
1. Hvis en medlemsstat agter at vedtage eller ændre et 
PSLI, meddeler den Kommissionen forslaget eller 
ændringen. Meddelelsen skal indeholde de fornødne 
oplysninger til en vurdering af, om betingelserne i denne 
forordning er opfyldt. 
På Kommissionens anmodning indgiver den pågældende 
medlemsstat supplerende vurderingselementer. 
2. Medlemsstaten må ikke iværksætte de foreslåede 
foranstaltninger, før Kommissionen har godkendt det 
pågældende PSLI. 
Ved vurderingen undersøger Kommissionen navnlig, om 
de påtænkte foranstaltninger opfylder bestemmelserne i 
denne forordning under hensyntagen til dennes formål. 
3. Inden for en frist på tre måneder regnet fra datoen 
for modtagelsen af et forslag til PSLI eller ændring heraf 
træffer Kommissionen beslutning om godkendelse efter 
at have hørt den i artikel 13 omhandlede komité, 
forudsat at alle de i artikel 3 omhandlede oplysninger, og 
i givet fald de supplerende oplysninger efter stk. 1, andet 
afsnit, i denne artikel, er indgivet. 
4. Stk. 2, første afsnit, er ikke til hinder for, at den 
pågældende medlemsstat i forbindelse med et PSLI, der 
er godkendt i overensstemmelse med stk. 3, iværksætter 
foranstaltninger med indkomststøtte, som er mere 
restriktive end de i det pågældende PSLI planlagte, bl.a. 
hvad angår 
— den geografiske eller sektorielle afgrænsning 
— de nærmere regler for ydelse i overensstemmelse med 
artikel 4 og 5, og 
— anvendelsesperioden 
for den indkomststøtte, der faktisk ydes. 
5. Efter regler, der nærmere skal fastlægges efter 
fremgangsmåden i artikel 13, giver medlemsstaterne 
regelmæssigt Kommissionen meddelelse om forløbet af 
gennemførelsen af de godkendte PSLI. 
18. 4. 89 De Europæiske Fællesskabers Tidende Nr. C 97/15 
AFSNIT II Artikel 10 
Fællesskabsfinansiering af indkomststøtte 
Artikel 8 
1. Dér ydes fællesskabsfinansiering for indkomststøtte, 
som indgår i et i henhold til artikel 7, stk. 3, godkendt 
PSLI, og for hvilken de i artikel 4, 5 og 6 omhandlede 
betingelser er opfyldt, og det desuden gælder, at den 
vedrører bedrifter, hvor landbrugeren eller et andet 
medlem af hans familie, der arbejder på bedriften, 
besidder en tilstrækkelig faglig dygtighed og har lang 
erfaring i sit erhverv. 
For anvendelsen af denne betingelse gælder artikel 2, stk. 
5 og 6, i Rådets forordning (EØF) nr. 797/85 (1). 
2. Fællesskabsfinansieringen omfatter dog kun den del 
af indkomststøtten, 
a) der vedrører højst to arbejdsenheder pr. bedrift og 
1 000 ECU pr. arbejdsenhed pr. år, og 
b) som i det andet, tredje, fjerde og femte år, hvor den 
ydes til de enkelte støttemodtagere, udgør 
henholdsvis 85, 70, 55 og 40 % af det indkomststøtte­
beløb, der blev ydet dem det første år efter artikel 4 
og 5. 
3. For at bevillingerne på Fællesskabernes budget ikke 
overskrides, kan der efter fremgangsmåden i artikel 13 
og efter, at EUGFL-Komitéen er blevet hørt vedrørende 
de finansielle aspekter, fastsættes yderligere betingelser, 
som skal være opfyldt, for at et PSLI kan blive støttebe­
rettiget. 
Artikel 9 
1. Fællesskabets bidrag til finansiering af indkomst­
støtten andrager 
— 70 % af det støtteberettigede beløb i de tilfælde, hvor 
den pågældende bedrift ligger i et område, som er 
omfattet af det i artikel 1 i Rådets forordning (EØF) 
nr. 2052/88 (2) omhandlede mål nr. 1 
— 25 % af det støtteberettigede beløb i andre tilfælde. 
2. Der kan dog efter fremgangsmåden i Traktatens 
artikel 43, stk. 2, fastsættes en overgangssats for Fælles­
skabets bidrag for visse områder, der er omfattet af det i 
artikel 1 i forordning (EØF) nr. 2052/88 omhandlede 
mål nr. 5b). 
(') EFT nr. L 93 af 30. 3. 1985, s. 1. 
O EFT nr. L 185 af 15. 7. 1988, s. 9. De i artikel 8 og 9 omhandlede foranstaltninger finan­
sieres over bevillinger i et særligt kapitel i Fællesska­
bernes almindelige budget. De finansielle gennemførel­
sesbestemmelser er dem, der gælder for EUGFL, Garan­
tisektionen. 
AFSNIT III 
Almindelige bestemmelser 
Artikel 11 
Uden at anvendelsen af andre fællesskabsbestemmelser af 
specifik art eller gældende for enkelte sektorer i øvrigt 
indskrænkes, må der ikke ydes landbrugsindkomststøtte, 
for hvilken betingelserne eller de nærmere regler for 
ydelsen afviger fra de i denne forordning fastsatte, og 
navnlig må der ikke ydes støtte, hvis beløb bestemmes af 
priserne, mængden af producerede landbrugsprodukter 
eller produktionsfaktorerne. 
Traktatens artikel 92, med undtagelse af stk. 1 og 2, og 
artikel 94 finder ikke anvendelse på denne støtte. 
Artikel 12 
Gennemførelsesbestemmelserne til denne forordning 
fastsættes efter fremgangsmåden i artikel 13. 
Artikel 13 
1. Der oprettes en forvaltningskomité for støtte til 
landbrugernes indkomster, i det følgende benævnt 
»Komitéen«, der er sammensat af repræsentanter for 
medlemsstaterne med en repræsentant fra Kommissionen 
som formand. 
2. I Komitéen tildeles der medlemsstaternes stemmer 
vægt i henhold til Traktatens artikel 148, stk. 2. 
Formanden deltager ikke i afstemningen. 
3. Når der henvises til fremgangsmåden i denne 
artikel, indbringer formanden enten på eget initiativ eller 
på begæring af en medlemsstats repræsentant sagen for 
Komitéen. 
4. Kommissionens repræsentant forelægger et udkast 
til de foranstaltninger, der skal træffes. Komitéen afgiver 
udtalelse om disse foranstaltninger inden for en frist, der 
fastsættes af formanden under hensyntagen til, hvor 
meget sagen haster. Udtalelsen vedtages med et flertal på 
fireoghalvtreds stemmer. 
5. Kommissionen vedtager foranstaltningerne, som 
straks anvendes. Hvis de ikke er i overensstemmelse med 
Komitéens udtalelse, forelægger Kommissionen straks 
Rådet foranstaltningerne. I dette tilfælde kan Kommis­
sionen udsætte anvendelsen af de foranstaltninger, den 
Nr. C 97/16 De Europæiske Fællesskabers Tidende 18. 4. 89 
har vedtaget, med højst én måned regnet fra denne 
meddelelse. 
Rådet, der træffer afgørelse med kvalificeret flertal, kan 
træffe en anden afgørelse inden for en måned. 
6. Komitéen kan undersøge ethvert andet spørgsmål 
forelagt af dens formand enten på dennes initiativ eller 
på begæring af en medlemsstats repræsentant. 
Artikel 14 
1. På grundlag af oplysninger fra medlemsstaterne 
forelægger Kommissionen efter en periode på tre år fra 
denne forordnings ikrafttrædelse Rådet og Europa-
Parlamentet en rapport om anvendelsen af den i denne 
forordning fastsatte ordning. 
2. Efter gennemgang af rapporten kan Rådet efter 
fremgangsmåden i Traktatens artikel 43, stk. 2, og under hensyntagen til den indvundne erfaring og udviklingen i 
de økonomiske forhold og udviklingen i landbrugernes 
indkomster træffe afgørelse om de eventuelle fornødne 
ændringer af denne ordning. 
Artikel 15 
Denne forordning træder i kraft den . . . 
Den anvendes til den . . . [fire år efter ikrafttrædelsen]. 
Efter denne dato kan der ikke længere godkendes noget 
PSLI efter artikel 7, og der kan ikke i henhold til et 
PSLI, som er godkendt inden denne dato, udbetales 
indkomststøtte til de enkelte støttemodtagere efter 
den ... [ni år efter ikrafttrædelsen]. 
Denne forordning er bindende i alle enkeltheder og 
gælder umiddelbart i hver medlemsstat.